Hobüttel

Hobüttel () is en Dörp in de Gemeen Langwedel in’n Landkreis Veern, Neddersassen. Binnen de Gemeen billt de Oort de polietsche Oortschop Hobüttel.

To de Oortschop höört ok de Öörd Doolbröch, Nindörp, Schüülg’n un dat Forsthuus Oobering mit to.

 Geografie 

De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser hen af.

De Naveröörd sünd Doolbröch un Völkersen in’n Noorden, Schüülg’n in’n Noordoosten, Wall in’n Süüdoosten, Nindörp in’n Süden, Förth in’n Süüdwesten un Langwedel in’n Westen.

 Historie 

Hobüttel kummt an’n 24. Mai 935 as Holtgibutli toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr Willarius sien Besitt in negen Dörper bi Langwedel gegen Besitt von de Hambörger Kark tuuscht hett.

 Verwaltungsgeschicht 

In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort is an’n 1. Juli 1972 mit de Gemeenreform in Neddersassen Deel von de Gemeen Langwedel worrn. Binnen de Gemeen billt Hobüttel nu en Oortschop mit egen Oortsbörgermeester un Oortsraad.

 Inwahnertall 

Dörp Hobüttel:

Buurschop/Gemeen:

 Religion 

Hobüttel is evangeelsch-luthersch präägt un höört to dat Kaspel von’n Doom to Veern.

För de Kathoolschen is de St.-Josef-Kark in Veern tostännig.

 Wapen 

Dat Wapen von’n Oort wiest op sülvern Grund en swarte Eek mit negen Bläder un söss Eckern. In’n Achtergrund achter de Eek steiht en Neddersassenhuus in Sülver un Swart. De Schildfoot wiest op sülvern Grund dree swarte Halvkrinks un in de Midd twee krüüzte Peerköpp.

 Oortsraad 

Liddmaten
 2011:
 CDU: Andreas Grimm, Adalbert Meyer
 SPD: Wolfgang Ehrenberg, Heiko Haase, Sabine Rohde
 2016:
 CDU: Adalbert Meyer, Ingrid Rosebrock
 SPD: Heiko Haase, Sabine Rohde, Sebastian Struß

 Oortsbörgermeesters 

 Tied  Naam  Partei opstunns  Heiko Haase  SPD

 Kultur 

 Verenen 

De Schüttenvereen Hobüttel is 1901 grünnt worrn un de Sportvereen Hobüttel 1922.

 Weertschop un Infrastruktur 

Hobüttel hett en egene freewillige Füürwehr.

 Verkehr 

Dör Hobüttel löppt de Landsstraat 155, de in’n Noorden över Doolbröch, Völkersen un Postdörp na Otterbarg geiht un in’n Süden na Nindörp un an de L 158 ran. De L 158 wedder föhrt in’n Noordwesten na Langwedel un Achem un in’n Süden na Dauelsen un över de Bundsstraat 215 na Veern. Lüttjere Straten loopt ans noch na Schüülg’n un Wall. Dör Wall geiht ok de B 215, de in’n Noordoosten na Rodenborg föhrt. 

De nächste Autobahn is de Autobahn 27 (Afsnidd Bremen–Wasra). De Opfohrt 25 Veern-Noord liggt so fiev Kilometer in’n Süüdoosten von Hobüttel an de B 215.

De nächste Bahnhoff is so bi dree Kilometer wied weg in’n Westen de Bahnhoff Langwedel an de Bahnlienen Wunsdörp–Bremen un Ülzen–Langwedel. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

 Scholen 

Hobüttel hett 1895 en egen Schoolhuus kregen. Vörher güngen de Kinner in Wall na School. De Volksschool in Hobüttel hett 1969 wedder dichtmaakt. Sietdem gaht de Kinner op de Grundschool Völkersen.

 Literatur 

 Chronik der Gemeinde Holtebüttel: Holtebüttel, Dahlbrügge, Nindorf, Schülingen, Overing. 2006

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Veern